Arrestat per pegar a la parella i a la sogra en Lleida\nActualitzada 11/08/2020 a les 09:15\nL’home va dir que havia discutit amb la mare de la seua dona\nUn veí de Lleida de 33 anys va ser detingut diumenge a la matinada al carrer Comtes d’Urgell acusat d’agredir la seua parella i la mare d’aquesta. Els fets van tenir lloc cap a la una de la matinada, quan una patrulla va anar a un domicili d’aquest carrer al ser alertada d’una agressió. La inquilina va explicar als urbans que la seua parella havia agredit la seua mare, de 70 anys, i quan ella havia intentat evitar que li pegués també l’havia agredit. Els agents van identificar l’home, nascut a Ucraïna i que també es trobava al domicili, que va explicar que s’havia discutit amb la sogra. Davant de la denúncia de la dona, els agents van detenir l’home com a presumpte autor d’un delicte de maltractament en l’àmbit de la llar.\nL’anterior cap de setmana, la Urbana va detenir dos veïns més de Lleida per agredir la parella. Un jove de vint-i-un anys va ser arrestat per pegar a la seua parella al carrer Cristòfol de Boleda i un home de trenta va ser detingut per pegar suposadament a la seua dona en un habitatge de l’avinguda de les Garrigues. A això, s’hi ha de sumar el veí del Secà de 29 anys que va ser detingut a mitjans de la setmana passada acusat d’intentar matar la seua mare després d’assestar-li un tall al coll. Va ser arrestat com a presumpte autor d’una temptativa d’homicidi dolós i dels delictes de maltractament en l’àmbit de la llar i lesions.\nEls serveis d’informació i atenció a les dones de la Generalitat, els ajuntaments i els consells comarcals van atendre l’any passat més de set-centes lleidatanes, una quinzena d’elles menors, a les quals se’ls va detectar que vivien una situació de violència masclista, la majoria de les quals psicològica i física, però també violència sexual, amb cinquanta-cinc dones ateses, i econòmiques


Entrevista en vídeo a l'alcalde de València, Joan Ribó.\nJa pràcticament fa dos anys des que la Covid-19 va entrar en les nostres vides, quin ha sigut el moment més dur que ha viscut des de l'Ajuntament de València en aquesta gestió de la crisi de la covid?\nPer a mi el moment més dur va ser el començament perquè era quan menys coneixement teníem d'açò, i va ser molt dur. El tancament, la suspensió de les Falles, tot el primer procés en què estaven en casa tancats i jo continuava venint cada dia, però veia com la gent sí que estava tancada a casa... Sobretot que no sabíem com anava a evolucionar. Després vàrem veure que n'hi havia coses que es podien fer: aconseguirem acords amb tots els grups de l'Ajuntament per a reconvertir la ciutat i per a ajudar a l'eixida de la covid... El moment més alegre va ser quan vàrem dir que faríem Falles en setembre encara que sota de mi tenia una certa por. Vàrem entrar amb un 177% d'índex d'afectació i al cap d'un mes estàvem a 22%; el qual va demostrar que les Falles no varen produir cap contagi i va demostrar sobretot que el món faller es va comportar d'una manera excel·lent en el respecte de les normes. Per a mi va ser un moment d'alegria molt profund.\n"Vàrem entrar amb un 177% d'índex d'afectació i al cap d'un mes estàvem a 22%; el qual va demostrar que les Falles no varen produir cap contagi i va demostrar sobretot que el món faller es va comportar d'una manera excel·lent en el respecte de les normes"\nI un exemple per a tota la ciutadania i per a tot el món\nEfectivament. Les Falles, que són un moviment molt plural a on participa molta gent, se saberen comportar d'una forma molt adequada i els números el mostren amb contundència.\nI parlant de Falles, com seran les Falles de 2022?\nJo voldria que foren normals, com les de cada any, però ara per desgràcia t'apareix una nova variant com l'Òmicron i no sabem què pot passar. Jo espere que siguen unes Falles normals, espere i desitge. Nosaltres estem treballant en eixes coordenades i per això acabàrem el cicle i hem començat un altre, tenim noves falleres majors, estem iniciant tot el procés, estem ajudant prou al món faller perquè puga eixir del sot que ha suposat per a ell tot el tema de la covid... Ací mana la Conselleria de Sanitat, però nosaltres treballem per a tindre unes Falles normals encara que hi haurà una sèrie de mesures de precaució, però lo altre depén molt de la situació.\nPerò contempla unes masquetaes a la plaça de l'Ajuntament?\nEn principi sí. Jo he dit sempre que l'experiència de les mascletaes en els barris van funcionar molt bé i en principi la gent es descanta per tenir les mascletaes a la plaça de l'Ajuntament, però ja veurem. Això depèn de si és possible o no és possible segons de les mesures, però en principi nosaltres treballem en eixes coordenades.\n"Espere que al final del 2022 puguen començar fins i tot les obres. És un pas crucial perquè suposarà el tancament d'aquesta ferida que hi ha entre el barri de Malilla i tota la zona de Jesús fent un corredor verd valuós allí, i serà un element fonamental"\nUna de les notícies més esperades, que jo crec que tots tenim ganes, és del soterrament de les vies del parc central. Quina previsió té l'alcalde de València al respecte?\nI que ho digues! La primera cosa que s'ha de dir és que se li ha pegat una venda important. Des de l'arribada del nou govern a Madrid jo crec que s'ha pegat una venda rellevant. Els governs del PP anteriors crearen el corredor mediterrani, després el van acceptar amb desgana... Ara s'està treballant en eixa idea i tindrem fons Next Generation per a avançar. En principi tenim el tema del canal d'accés, que tenim el projecte molt avançat, i espere que al final del 2022 puguen començar fins i tot les obres. És un pas crucial perquè suposarà el tancament d'aquesta ferida que hi ha entre el barri de Malilla i tota la zona de Jesús fent un corredor verd valuós allí, i serà un element fonamental. Ara, jo supose que açò suposarà 2 o 3 anys d'obres. Però, per desgràcia, si vols fer una truita s'han de trencar ous, no hi ha més remei. Totes les obres suposen problemes, però per a fer coses s'ha d'avançar en eixa direcció. L'altre element que està apareixent ara, que es tancarà el període d'exposició dintre de molt poc, és el tema del soterrament de les vies per a l'eixida nord. L'altre dia parlava amb la consellera de Medi Ambient, Mireia Mollà, i des de l'ajuntament nosaltres estem totalment a favor del corredor mediterrani i, per tant, és necessari el pas del soterrament de les vies en la zona des de l'actual estació fins a l'eixida, passant per les politècniques... Totalment d'acord. Açò possibilitarà una cosa molt important: l'anell ferroviari amb cinc estacions: València Termini, Aragó, la politècnica, Cabanyal i Fonteta Sant Lluís. És un anell ferroviari que pot ser determinant per a posar en marxa i llançar les rodalies d'aquesta ciutat que per desgràcia no estan en el seu millor moment, com tots sabem en veure que cada dia se suprimeixen trens. El problema és que tenim una horta al nord que té la màxima protecció, i que hem de protegir. Per tant, nosaltres treballarem perquè l'eixida del tren per l'horta nord siga la que més respecte a l'horta amb rotunditat. Però açò s'ha de fer perquè és fonamental per al corredor mediterrani i per a les rodalies de la ciutat.\nL'alcalde de València Joan Ribó durant l'entrevista amb el director de València Extra, Àlex Ladrón de Guevara. Foto Xisco Navarro\nAl debat de l'estat de la ciutat va comentar un gran objectiu, que és que València siga en 2030 una ciutat amb zero emissions. No sé si serà possible... Però que suposa això per a la ciutadania?\nAixò suposa molt. Per a aconseguir això fa falta molta faena: que el transport es reduïsca i siga descarbonitzat, el corredor mediterrani i que el transport privat siga un transport elèctric perquè el tema de l'hidrogen verd està un poc verd encara. Ara, jo crec que és una aposta fonamental per a la ciutat. Si heu vist les fotos de Kentucky després del tornado, que és conseqüència del canvi climàtic, açò només és comparable amb els grans bombardejos de finals de la Segona Guerra Mundial en ciutats alemanyes o a Hiroshima i Nagasaki. És una situació terrible, i davant d'açò no podem quedar-nos parats, no podem quedar-nos aturats. Hem de fer una ciutat resilient i que no contamine en el tema del canvi climàtic. La primera idea és un transport el més sostenible possible, la segona és una alimentació al màxim de proximitat amb una climatització més natural, per açò defenem l'horta radicalment. I la tercera idea és que les cases no siguen consumidores de productes de combustió. Açò com es fa? Posant plaques fotovoltaiques. És una de les idees que estem llançant i que estem ajudant baixant l'IVI amb ajudes que vinguen d'Europa i de l'IDAE de Madrid. En definitiva, la idea és avançar en aquesta direcció... Ho aconseguirem? Jo sí que voldria aconseguir-ho, però és cert que és un objectiu molt dur, molt seriós i que no podrem aconseguir si no ho fem mà a mà amb les universitats, les empreses i amb totes les associacions. Estem parlant amb les associacions de veïns perquè es facen comunitats energètiques per a avançar en la idea de fer comunitats que puguen utilitzar els panels fotovoltaics per al seu propi consum perquè és una idea important.\n"Mentre Madrid o Barcelona tenen un finançament extra perquè tenen una autoritat metropolitana o una sèrie de mecanismes, nosaltres no ho tenim perquè qui va governar en els passats anys es va encarregar de trencar tots aquests mecanismes i açò ens hi ha perjudicat moltíssim."\nPrecisament, el transport públic és un element necessari... Una de les demandes dels veïns i veïnes de València és que l'EMT tinga més freqüències... Jo no sé si amb el finançament que tenim actualment de l'EMT tot açò és possible...\nNo, fonamentalment es pot millorar una freqüència que estiga malament, però la millora de freqüències vol dir una cosa molt clara: més autobusos – que per cert n'hem comprat molts - i més conductors. Nosaltres hem augmentat molt el tema aquest, però les coses tenen un límit. L'altre dia vaig estar en una xarrada en el casino d'agricultura i un senyor em deia que les freqüències de l'EMT no eren molt diferents de les freqüències d'altres grans ciutats europees. Aleshores, nosaltres treballarem per millorar l'EMT, encara que no estiga tan mal valorada per la ciutat. Qui ho valora mal són determinades posicions de la dreta que no sé per quina intenció estranya valoren molt mal a l'EMT, però entre la gent no està tan mal valorada. I evidentment jo crec que és un tema que nosaltres estem treballant, però necessitem més recursos. Mentre Madrid o Barcelona tenen un finançament extra perquè tenen una autoritat metropolitana o una sèrie de mecanismes, nosaltres no ho tenim perquè qui va governar en els passats anys es va encarregar de trencar tots aquests mecanismes i açò ens hi ha perjudicat moltíssim. Els estem reconstruint, però açò no és una qüestió que s'arregle en dos dies.\nEn abril de l'any que ve anem a viure un fet històric: per fi, la ciutat de València inaugurarà una línia que estava completament abandonada durant més de 10 anys, la línia 10. Com valora l'alcalde aquest projecte que finalment veurà la llum?\nA mi em sembla fonamental aquest projecte. D'alguna manera ens connecta i, a més, amb transport sostenible elèctric. Això es pot connectar a fons sostenibles, connecta una sèrie de barris que estan en creixement i ens connecta també amb Natzaret, un barri que ha estat molt desconnectat de la resta de València. Per tant, la valoració és estupenda. El Partit Popular ens ha deixat molts morts d'aquest tipus. Jo recorde el tema del parking de la Plaça Bruges, que encara estem pagant un milió d'euros a l'any perquè es va deixar abandonat, encara que ja ho hem arreglat i ja està funcionant. Ens va deixar 350 milions aproximadament de deutes en la Marina, i ja ho hem arreglat també. No sé quants deutes en varen deixar en la fira de València, ja se me'n van els números perquè són centenars de milions, però també està ja arreglat. Es que ens ha deixat unes herències... La notícia de la nova línia de metro-tramvia és estupenda per a la ciutat i estic segur que ens ajudarà a articular Natzaret amb la resta de la ciutat, a articular el levant que esperem que puga fer ràpidament tota la zona esportiva; i en definitiva, posteriorment, anunciem que demanarem la connexió de Natzaret amb la Zona de Canyamelar perquè d'alguna forma serà un pas important.\nI el gran projecte que es basa en el fet que València siga una ciutat de places... Com valora aquestes obres?\nJo crec que la Plaça Bruges, la primera fase que va en l'entorn del Mercat Central, la podrem inaugurar abans de Nadal. Per tant, això està avançant d'una manera ràpida. El tema de la plaça de la Reina s'està treballant perquè el tema de l'aparcament ens ha donat molts problemes. N'hi havia més problemes dels que inicialment s'havien calculat i s'hi ha hagut de fer un recalcul de la situació, però també confie que en l'any 2022 també estiga acabada. I amb el tema de la plaça de l'Ajuntament, ara s'han presentat 28 propostes de projectes i està en fase d'estudi. En la plaça de l'Ajuntament, la Plaça Pintor Segrelles, la Plaça Sant Agustí... s’ha fet una cosa que a mi em sembla molt important: l'urbanisme tàctic. S'han posat una sèrie de limitacions i, certs espais que abans eren per als cotxes, ara són per a les persones. Jo he vist la Plaça Pintor Segrelles i és un lloc perfecte per als xiquets i perquè la gent puga estar, i la farem definitiva quan tinguem els projectes i els recursos. Però mentrestant la gent ja pot gaudir d'aquesta situació. I a més, si n'hi ha algun problema amb el tema analitzarem com fer-ho. Per posar un exemple: han de passar els autobusos o no per la plaça de l'Ajuntament? Quan vam entrar semblava imprescindible que passaren perquè passaven moltes línies i ara n'hi ha gent que diu que no. Jo no tinc una opinió formada, que ho diguen els tècnics de mobilitat i la gent. L'urbanisme tàctic ens permet fer aquestes coses també, i volem que València siga cada vegada més de les persones que viuen en València, no dels cotxes que es mouen per València. Abans, a la plaça de l'Ajuntament passaven infinitat de cotxes, ara passen infinitat de persones. La diferència és tan evident que indica dues formes d'entendre la vida. Abans era fonamental arribar des de qualsevol lloc de València a l'ajuntament en pocs minuts en cotxe i ara l'important és que la gent puga gaudir de la ciutat.\n"Ací no hem apujat els impostos. València, amb dades oficials, està en la mitjana de les capitals de província espanyoles; i és la tercera capital d'Espanya. Per tant, no hi ha un afany fiscal, no existeix."\nL'any que ve València tindrà els pressupostos més grans de la història d'aquest municipi... Què suposa açò per als veïns i veïnes de València?\nNosaltres pensàvem que no serien tan grans... Ens hem trobat amb unes aportacions de la Generalitat i de l'Estat que no esperàvem que foren tan generoses. Jo li he exigit a la ministra d'Hisenda determinades coses que ha complit, com per exemple "pagar allò que el senyor Montoro no va pagar a l'Ajuntament de València en l'IVA". Ho havíem demanat moltes vegades i aquesta ministra ens ha dit que enguany es complirà. Són 8,5 milions més que en un principi no teníem avaluats i ens ha plantejat unes aportacions extres que ens han ajudat. La segona cosa que s'ha de dir és que tots els impostos de la ciutat es mantenen constants, no canvia res per molt que diga la dreta. Ací no hem apujat els impostos. València, amb dades oficials, està en la mitjana de les capitals de província espanyoles; i és la tercera capital d'Espanya. Per tant, no hi ha un afany fiscal, no existeix. En què repercutirà? Aprovarem el contracte de parcs i jardins, el contracte de fems... i açò tindrà una sèrie d'efectes. Quan arribàrem, València era la ciutat que dedicava menys diners per càpita al fem de tota Espanya i, ara ja estem a la meitat. En el contracte anterior, que es va signar uns dies abans que entrarem nosaltres, no estava previst podar els arbres i clar, hem hagut de desviar recursos de jardins a aquestes coses. Tots aquests temes els tenim ara estudiats i són conseqüència del fet que tenim uns pressupostos més elevats. Tindrem 234 policies més, i això no és qualsevol cosa, sinó que suposa una nòmina important. La tercera cosa: el tema dels servicis socials. L'anem consolidant amb l'ajuda de la Generalitat conjuntament, però s'ha de dir que la pandèmia hi ha produït també una escletxa social. Hi ha molta gent en una mala situació, i estem treballant per a ajudar-la mitjançant els recursos necessaris. També hem ajudat molt als comerços, als autònoms... d'una forma molt més rellevant que es feia abans i em sembla fonamental ajudar. Per tant, més pressupostos amb més recursos, uns pressupostos expansius, ens permeten fer una ciutat més verda, a on totes les persones sàpiguen que poden tindre una ajuda, per fer una ciutat més neta...\nQuin és el futur de Joan Ribó? L'alcalde de València es tornarà a presentar en 2023?\nLa política és molt incerta... Jo també tinc la meua edat i en principi havia estat treballant només per a estar 8 anys i es compleixen ja... És cert que hem estat 2 anys atenent el tema de la covid i queden moltes coses per fer. M'ho estic pensant i, evidentment, quan entrarem en fase preelectoral hauré de dir què passa. Es que no ho tinc decidit, sincerament. N'hi ha molts paràmetres que estan en l'aire.


Responsabilitat Global: Jornada d'Innovació Democràtica 2013: Qualitat democràtica i món local\nJornada d'Innovació Democràtica 2013: Qualitat democràtica i món local\nEl Departament de Governació i Relacions Institucionals organitza, el dimecres 20 de novembre, una nova edició de la “Jornada d’Innovació Democràtica”, que enguany tindrà com a motiu la qualitat democràtica i el món local.\nLa Jornada d'Innovació democràtica 2013: la qualitat democràtica i el món local està organitzada pel Departament de Governació i Relacions Institucionals de la Generalitat en col·laboració amb l'Escola d'administració pública de Catalunya i s'emmarca dins del Programa d'Innovació i Qualitat democràtica.\nEl títol de la Jornada "Qualitat democràtica i món local" respon en bona part a la voluntat de donar continuïtat a l'acció empresa pel "Premi Compromís Democràtic". Així, doncs, es volen valoritzar les experiències de bones pràctiques dutes a terme per diferents ajuntaments, i, alhora, donar a conèixer el treball d'institucions que donen suport als municipis en aquesta matèria o bé que treballen en el vessant de la recerca.\nEl curs està adreçat a càrrecs electes locals, personal tècnic de les administracions locals i de la Generalitat, membres d’entitats del tercer sector, personal investigador, politòlegs i estudiants interessats en els àmbits de la participació ciutadana.\nL'acte tindrà lloc el dimecres 20 de novembre, de 9.00 a 14.00, a l'Escola d'Administració Pública de Catalunya, al carrer Girona 20, de Barcelona.


El Nàstic manté els preus i regala un segon abonament per 9 partits\nJosé Maria Andreu Solé, responsable de l'Àrea de Negoci i RSC, Josep Maria Andreu, president, i Lluís Fábregas, director general, han presentat aquest matí la campanya de socis.\nSi l'equip puja a 2A la renovació serà gratuita\nActualitzada 30/07/2020 a les 19:30\nEl Gimnàstic de Tarragona ha presentat els nous preus i condicions especials per aquesta nova temporada. A partir del dijous 20 d’agost s’iniciaran les renovacions i noves altes de socis a les oficines del Nou Estadi.\nTots aquells socis que no renovin l'abonament de soci de la temporada 2020-2021, el Club compensarà als socis de l'última temporada 2019-2020 amb 6 entrades per a la primera volta de el nou curs esportiu. Es pot consultar els preus i detalls de la campanya d’abonaments 2020-2021 al següent ENLLAÇ.\nLa presentació ha comptat amb la participació del president, Josep Maria Andreu; el director general, Lluís Fàbregas; el director esportiu, Sergi Parés; el responsable de l’Àrea de Negoci i RSC, Jose Maria Andreu Solé; i d’altres membres del Consell d’Administració.\nLes oficines del Nou Estadi obriran les portes el dijous 20 d’agost, en horari de 9 a 13.30 i de 16 a 19 h (de dilluns a divendres). I a partir de l’1 de setembre la Botiga-Museu de l’avinguda Catalunya també obrirà les seves portes i es podran efectuar renovacions i noves altes.\nComenta el contingut : El Nàstic manté els preus i regala un segon abonament per 9 partits


El president del Consell Europeu vol posar fi a les quotes per acollir refugiats\nLAIA FORÈS Brussel·les 14/12/2017 13:21\n651x366 El president del Consell Europeu, Donald Tusk, en una imatge d'arxiu. / CLODAGH KILCOYNE / REUTERS El president del Consell Europeu, Donald Tusk, en una imatge d'arxiu. / CLODAGH KILCOYNE / REUTERS\nEls 28 líders europeus celebren a Brussel·les aquest dijous i divendres l'última cimera de l'any. S'anuncia menys convulsa del que es preveia, atès que el tema políticament més espinós, les negociacions del Brexit, arriba a la cimera amb un acord tancat per obrir la segona part de les converses, les que han de determinar la futura relació entre la UE i el Regne Unit. Seran, possiblement, les més complicades però no s'encetaran fins després de Nadal. Per a aquesta cimera, el Brexit dona una treva als governs europeus.\nAmb la qüestió del Brexit acordada, els líders centraran les discussions en altres temes rellevants que no generen tant de consens: la reforma de la Unió Econòmica i Monerària (UEM) i la immigració. Davant les discrepàncies nord-sud amb el tema econòmic i est-oest en la qüestió migratòria, el president del Consell Europeu, Donald Tusk, ha demanat "unitat" als líders.\n"Aquestes divisions estan acompanyades d’emocions que fan difícil trobar un llenguatge i punts en comú. Per això hem de treballar per aconseguir la unitat més que mai", ha dit Tusk hores abans de l'inici de la cimera, prevista per a les tres de la tarda.\nFre a les grans idees de Macron\nEn el tema econòmic, el gran impulsor de les reformes és el president de França, Emmanuel Macron, disposat a "refundar" la zona euro per preparar-la de cara a futures crisis. Macron va presentar les seves idees poc després d'accedir a la presidència de França i entre les seves grans propostes hi havia la de crear un ministre de Finances europeu i un pressupost comú per a la zona euro.\nPerò totes dues idees han caigut de l'agenda de reformes davant les reticències de socis com Alemanya i Holanda. Tusk ha decidit no incloure-les i s'ha conformat a posar sobre la taula només les iniciatives que generen un cert consens i que són menys ambicioses, com reforçar el fons de rescat europeu fins a convertir-lo, a mitjà termini, en una mena de Fons Monetari Europeu.\nEl fet que la cancellera Angela Merkel segueixi en funcions i encara estigui negociant un acord de govern amb els socialdemòcrates no posa les coses fàcils per impulsar reformes importants. Fins que Merkel no tingui nou govern, no podrà defensar una posició clara a Europa. I aquesta situació obliga a deixar les idees més ambicioses de Macron al calaix. Per al president francès, això suposa un revés important. Malgrat els seu ímpetu, queda clar que Merkel encara mana, a Europa.\nFi de les quotes obligatòries\nLa immigració serà l'altre gran tema de la cimera, sobretot després de la idea llançada per Tusk de posar punt final a les quotes per acolllir refugiats, les que obligaven els socis europeus a repartir-se els demandants d'asil que arribaven, la majoria, a Itàlia i a Grècia. Tusk ha dit en veu alta que les quotes "han dividit molt i no són efectives", una afirmació que no ha agradat gens als països del sud, els que tenen més pressió migratòria.\nEls països de l'est aplaudeixen la idea de Tusk. "Seria un greu error seguir dividint la UE amb les quotes de refugiats", ha advertit el primer ministre d'Eslovàquia, Robert Fico, a l'inici de la cimera. De fet, els països del Grup de Visegrad -integrat per la República Txeca, Eslovàquia, Polònia i Hongria- sempre s'han mostrat molt crítics amb les quotes de refugiats i alguns fins i tot s'han negat a acollir demandants d'asil.


El nom d'una planta que el Gymnocalicium sona al Latin Gymnocalycium, i el "holo-cheater" es tradueix. En la paraula, dues arrels: "gimnos", que significa "nu" i "calç", que en llatí significa "calyx". Aquest cactus, amb forma esfèrica, només té els seus tubs de flor sense truges i pèls, com altres cactus, és a dir, completament nus, recoberts d'escates, llises al tacte. Formen un halo peculiar a la punta de la caulina. Gimnokalitsium color vermell va ser deduït per primera vegada pel Watanabi japonès. Per tant, sovint aquesta flor interior es diu cactus japonès.\nEl Gimnokalitio (cactus japonès) té tiges amb nervadures, i a les costelles se situen tubercles de mentó. Les flors d'aquesta planta tenen un tub de flor curta, i les seves flors poden tenir una gran varietat de matisos: rosa, groc, vermell, verdós i marró amb una barreja de groc. Com es va esmentar anteriorment, creix principalment a Amèrica del Sud: a Paraguai, Argentina, Bolívia, Brasil. Es pot trobar a una altitud de 3000 metres sobre el nivell del mar. La planta li agrada els sòls de granit, argila, compost i gneiss. Actualment, aquesta planta té aproximadament sis desenes d'espècies, moltes d'elles pertanyen a plantes d'espècies autosèries. Cactus gimnokalitsium apreciat per a grans flors i tiges amb aspecte agradable.\nGimnokalitio: requisits per a la cura i les condicions de cultiu\nAquests cactus són molt aficionats a la llum, ho necessiten molt, especialment en els mesos d'hivern. Si creix en un hivernacle a l'estiu, llavors podria necessitar una ombra. Creix bé a temperatures moderades, això s'aplica a tota la temporada. A la temporada d'hivern és necessari mantenir una temperatura mitjana d'uns 18 graus, però pot créixer a una temperatura molt inferior, per exemple, a 5 graus. Si els cactus es mantenen en finestres o en habitacions sense calefacció, a l'hivern, per descomptat, s'han d'introduir a les habitacions.\nPel que fa al reg, a la primavera el cactus japonès s'ha de regar més, i en altres estacions el reg és normal, no difereix del reg d'altres flors d'interior, que són regades, si cal, amb aigua freda. A finals d'estiu, es redueixen les aigües per al reg i la periodicitat i, a mitjans de la tardor, generalment estan restringides. En aquest moment s'ha de regar molt poques vegades i lleugerament. La humitat ha de ser baixa. A l'estiu no s'ha de polvoritzar. Li agrada aire fresc: quan arriben dies calents, l'habitació amb ell hauria de ser ventilada.\nEls esqueixos de la majoria d'espècies de cactus poden arrelar-se fàcilment en qualsevol moment de l'any. Abans de plantar esqueixos en un substrat amb base a la torba, s'han de assecar durant diversos dies, i els grans, diverses setmanes (una o dues). Quan es multipliquen, per evitar l'esgotament de la planta mare, els nens han de ser separats i plantats en testos separats durant el trasplantament.\nLa planta es pot reproduir i sembrar, això requereix una temperatura mitjana de 17 a 25 graus. Les llavors estan formades per pol·linització creuada creada per mitjans artificials. La prògena quan es propaga amb l'ajuda de llavors té la propietat d'heretar totes les característiques d'una determinada varietat. Per aquesta raó, aquesta raça és utilitzada pels criadors en el seu treball.\nEl cactus japonès s'ha de transplantar cada any, però només mentre la planta és jove, i després es transplant, quan sigui necessari, preferiblement a la primavera. En trasplantar, tria pots que són una mica més grans que les anteriors. El sòl es tria de fulla, gespa, torba, sorra amb grans grans en proporcions gairebé iguals. A la terra afegiu carbó vegetal, molles de maons. El sòl no ha de ser fresc, no hauria de ser de calç, regar la planta amb una mica d'aigua àcida.\nEl cultiu de la majoria d'espècies d'aquesta planta no requereix cap condició especial. Aquí s'apliquen les mateixes regles, que quan es tracta de plantes habituals. El sòl ha de tenir un conjunt estàndard (en la mateixa quantitat de terra de fulla, gespa, sorra i grava), ha de ser de drenatge, reg - moderada, bona llum, sense llum solar directa. El període de descans requereix un reg rar, la temperatura és d'uns 10 graus. Només algunes espècies requereixen un hivern més càlid i il·luminació addicional.\nTaronja vermella plana\nAquest és el paràsit més perniciós, que molt agrada que s'apliqui a tots els cactus, excepte els himenocitismes. Probablement, la raó es troba en una espessa closca d'una planta que és difícil de perforar. Però sovint es pot veure aquesta tic. Aquests àcars vermells no arriben a una mida de més d'1 mm, però el rastre de la seva activitat - taques rovellades en els cossos cactus - són immediatament visibles. Els Hymnocalitsiums són afectats per aquesta plaga, principalment a una edat primerenca. Els àcars s'assenten on la pell encara no ha crescut fort: al costat del punt de creixement.\nÉs molt senzill combatre aquest tipus de paparres, especialment en l'himnocalítica. Tenen petites espines i es netegen amb aigua tèbia i es netegen amb una solució feble d'alcohol (etil). Més efectiu en aquest sentit són pesticides universals, així com acaricides. Aquest tractament donarà resultats si teniu molts cactus, si només teniu un parell de cactus, l'aigua i l'alcohol etílic seran una mesura suficient.\nAquests insectes són petits. Les femelles d'aquestes plagues s'assenten sobre tiges i arrels i succionen tots els sucs vitals. Parasiten en tot tipus de cactus, inclosos els himnocalítids. Identificar la infecció d'aquests insectes és bastant simple. Els cossos dels paràsits són de color rosat, des de dalt estan cobertes amb un revestiment de cotó que s'assembla a una mena de abric de pell. Són fàcils de veure en un cos parell d'un cactus amb agulles escasses.\nEls cucs s'assenten sobre les arrels, llavors són més difícils de detectar. Si el creixement de la planta es va aturar, i no hi ha floració, això ha de ser un senyal per al començament de la lluita contra la plaga. Si hi ha tals signes, hem d'examinar les arrels, on l'escut dels cucs és clarament visible. Les arrels s'han de rentar amb aigua calenta o fer un bany d'arrel durant 15 minuts. La temperatura ha de ser tan alta com la de la mà. És possible recórrer a l'ajuda d'agents intecicides o universals per a l'addició a l'aigua. Podeu afegir el producte granulat al sòl.\nPodridura de les arrels\nSi està malament cuidar el hynomalicium: és un munt de reg, que es planta en terres "greixoses", inundant-les amb aigua en fred, llavors les arrels de la planta poden afectar diferents tipus de podridura. Moltes vegades el procés només afecta la part arrel. La derrota només es pot detectar durant el trasplantament de plantes, que durant molt de temps no floreixen ni creixen. Sovint es poden guardar cactus. Es recomana rentar-los amb aigua a alta temperatura, tallar la part de l'arrel a zones sanes, rentar-se amb alcohol, agents fungicides, després d'assecar-se i deixar-los enraonar, igual que els nens quan es propaguen de forma vegetativa.\nPlantes d'interior: estromant\nNormes per a la cura dels colors domèstics\nCaracterístiques de les llanternes de creixement\nFertilitzants per a plantes d'interior, plantes\nEstimeu-vos i tots els somnis es faran realitat\nQuins procediments estètics no són segurs?\nNinja de pantimedias de Kapron: classe magistral amb vídeo i fotografia\nDia Internacional de l'Abraçada 2016: quan se celebra, enhorabona en vers i en prosa\nTomàquets en italià\nTria un trineu\nPastís de crema de paella\nPizza amb mozzarella, pebrot i tomàquet amb\nCostelles de peix\nPsicologia: home i amant casats\nPlanificació i comptabilitat del pressupost familiar\nPastís "Lluna de mel"\nFesta de la presentació del Senyor el 2018: imatges amb inscripcions, enhorabona vers i prosa


L'oci nocturn vol una app que permeti als negatius confirmats per test d'antígens entrar als locals\nL’oci nocturn vol una app que permeti als negatius confirmats per test d’antígens entrar als locals\nL'aplicació permetria accedir durant 72 hores als establiments col·laboradors\nACN 07/12/2020 10:36 pm\nLa Federació Catalana d’Associacions d’Activitats de Restauració i Musicals (Fecasarm) ha plantejat aquest dilluns al Govern implementar una aplicació que permeti acreditar que la persona s’ha fet un test d’antígens i ha sortit negatiu, el que permetria poder accedir durant 72 hores als establiments col·laboradors. Ara bé, Salut ha recordat que els tests d’antígens sovint donen falsos negatius.\nL’entitat ha assegurat que el Govern s’ha compromès a ampliar els ajuts a l’oci nocturn. En una reunió que diverses patronals han mantingut amb representants dels departaments de Salut, Interior i Empresa, el Govern els ha indicat que els locals amb menys de 10 treballadors que inicialment havien demanat 6.000 euros podran demanar-ne 4.000 més, i les empreses de més de 10 treballadors que havien sol·licitat 9.000 podran reclamar 11.000 més. El sector, segons Fecasarm, ha perdut ja uns 3.000 MEUR després de nou mesos sense facturar.\nLa patronal subratlla que aquest augment no requereix d’una nova convocatòria, el que implica que s’accelerarà el cobrament dels ajuts. Segons Fecasarm, el Govern ha promès que en els nous pressupostos hi hauria més ajudes.\nTambé s’ha decidit en aquest trobada reactivar la taula de treball per a l’aprovació del pla sectorial de l’oci nocturn, que no es reuneix des del 6 de juliol.


Ignacio González declara que l'únic espiat ha sigut ell\nJUDICI DE L'ESPIONATGE A POLÍTICS A MADRID\nL'exvicepresident madrileny nega que ordenés seguiments a polítics rivals d'Esperanza Aguirre en el PP\nMadrid - Dimarts, 12/02/2019 - 16:01\nL’expresident de la Comunitat de Madrid Ignacio González ha testificat aquest dimarts en el judici dels espies que se celebra a la secció V de l’Audiència Provincial de Madrid, per suposats seguiments a polítics. I, segons el seu testimoni, el tribunal no està jutjant res real, ja que no hi va haver cap espionatge. "Jo sí que vaig ser espiat el 2008 i ho vaig denunciar –ha dit al tribunal–. És l’únic espionatge que jo sé a la Comunitat de Madrid".\nEs referia als seguiments dels quals va ser objecte, amb presa de fotos inclosa, durant els seus viatges a Colòmbia en el marc dels negocis que intentava dur a terme amb el Canal d’Isabel II. González ha negat que tingués coneixement de cap operació d’obtenció d’informació sobre polítics rivals d’Esperanza Aguirre en el si del PP madrileny, concretament sobre Cristina Cifuentes i els denunciants Alfredo Prada, exvicepresident de la Comunitat de Madrid, i Manuel Cobo, exvicealcalde madrileny sota el Govern d’Alberto Ruiz-Gallardón.\nNi Prada ni Cobo li van dir res a González de "cap tipus d’actuació irregular", ni que estiguessin sent seguits el 2008, ni tampoc quan ho van denunciar, el 2009, segons ha declarat el que va ser mà dreta d’Esperanza Aguirre durant 20 anys.\nGonzález ha negat que conegués els guàrdies civils acusats, José Oreja i Antonio Coronado. Tots dos, en una jornada anterior del judici, van apuntar l’expresident com l’instigador dels seguiments , assenyalant davant del tribunal que el llavors director general de Seguretat de la Comunitat de Madrid, Sergio Gamón, els va ordenar fer un espionatge il·legal "per especial interès de González". "Ni ho sabia ni vaig ordenar mai res. Jo no tenia competències en Interior", ha dit l’expresident.\nIgnacio González ha fet gala de la seva provada experiència asseient-se davant dels jutges per mantenir durant tota la seva compareixença –breu, de menys de mitja hora– una actitud relaxada, un mig somriure a vegades desafiant, a vegades displicent. Venia com a testimoni a un judici que ja no jutja el fet mateix de l’espionatge, sinó la possible malversació: si es van utilitzar o no mitjans de propietat pública en els seguiments.\nGonzález ha aparegut en la triple escala de l’Audiència Provincial de Madrid –una de les més llargues passejades dels jutjats madrilenys–, després de no comparèixer aquest dilluns per un error en la seva citació de l’Audiència, una confusió que va portar la presidenta del Tribunal, la magistrada Paz Redondo, a advertir que enviaria un ofici a la policia per buscar-lo si no apareixia. Avui, la jutge ha començat la sessió demanant-li disculpes.\nIgnacio González, tal com va fer ahir la seva excap Esperanza Aguirre, ha repetit l’argumentari que va desplegar en la comissió d’investigació que es va fert a l’Assemblea de Madrid per a aquest cas. Davant d’aquesta comissió, l’exdirigent madrileny va afirmar que les suposades vigilàncies eren "absolutament falses", desafiant l’exvicealcalde de Madrid Manuel Cobo a presentar proves contra la seva persona.\nTemes: Ignacio González Comunitat de Madrid PP Espionatge


Jaume Torramadé i Ribas - Viquipèdia, l'enciclopèdia lliure\nJaume Torramadé i Ribas (Salt, 1963) és un metge i polític català, alcalde de Salt i president de la Diputació de Girona.\n15 juliol 2011 – 29 gener 2013 (renúncia)\n← Enric Vilert i Butchosa – Joan Giraut i Cot →\n← Iolanda Pineda Balló – Jordi Viñas Xifra →\n21 març 2000 –\n← Josep Maria Guinart i Solà\n21 març 2000 – 29 gener 2013 (renúncia)\n← Xavier Corominas i Mainegre – Iolanda Pineda Balló →\n17 juny 1995 – 15 juny 2019\nUniversitat de Navarra . medicina\nUnió Democràtica de Catalunya (1995–2016)\nLlicenciat en medicina i cirurgia per la Universitat de Navarra, ha exercit com a metge de cirurgia general i de l'aparell digestiu. Militant d'Unió Democràtica de Catalunya (UDC) fou escollit regidor de l'ajuntament de Salt a les eleccions municipals espanyoles de 1995. Fou escollit alcalde de Salt a les eleccions municipals espanyoles de 1999, i renovà el seu mandat a les eleccions de 2003. Va perdre l'alcaldia a les eleccions de 2007 i va continuar a l'oposició. A les eleccions de 2011 va recuperar l'alcaldia i la va revalidar a les eleccions de 2015. En 2008 fou elegit president intercomarcal d'Unió Democràtica de Catalunya a les comarques gironines.\nEn 2000 fou elegit diputat de la Diputació de Girona, en la que n'ha estat vicepresident de 2000 a 2007, i president de 2011 a 2013.\nEn 2014 fou acusar d'haver abusat sexualment de l'assessora de la Diputació, Minerva Amador, en un sopar de la campanya electoral d'UDC en novembre de 2012, demanant 3.600 euros de multa i 1.000 d'indemnització. Jaume Torremadé fou absolt dels càrrecs pel Jutjat del Penal núm. 5 de Girona el maig de 2016. Simultàniament, Torremadé ha retirat una demanda d'extorsió contra Minerva Amador.\n↑ Jaume Torremadé al web de l'ajuntament de Salt\n↑ Jaume Torramadé i Ribas a alcaldes.eu\n↑ El jutge veu indicis que Torramadé va abusar sexualment de l'exassessora d'Unió, Diari de Girona, 11 de gener de 2015\n↑ La exasesora de Unió ratifica en el juicio que Torramadé abusó de ella, El País, 14 d'abril de 2016\n↑ Absuelto el exalcalde de Salt de abusos sexuales a una asesora de UDC\n↑ Torramadé retira la denuncia por extorsión contra Minerva Amador, El País, 13 de juny de 2016\nNotícies sobre Jaume Torremadé a El País\nObtingut de «https://ca.wikipedia.org/w/index.php?title=Jaume_Torramadé_i_Ribas&oldid=25654933»\nDarrera modificació: 10 des 2020 a les 22:12\nLa pàgina va ser modificada per darrera vegada el 10 des 2020 a les 22:12.


Activitats en general – Pàgina 3 – ARCA\nRecreació de les línies 10 i 45 de TMB\nEl passat 23 de novembre vam fer la recreació d’una línia de TMB conjuntament amb ACEMA. Cada associació aportava una autobús preservat, ARCA el Pegaso 6420 prototipus ex-SMAUB 77 i ACEMA el Pegaso 6420 nº 5139, a càrrec de la Fundació TMB. Us deixem amb algunes fotos de l’event. Més Saber més…\nPer Lluís Cuesta, Fa 2 anys 4 de desembre de 2019 ,\nEl Pegaso 6038 d’en José Burgos ha participat a la Trobada de Clàssics de Tiana d’enguany. Hem convidat als visitants a fer un passeig gratuït per la població, i l’èxit ha estat tal, que enlloc de les dues voltes previstes hem hagut de fer cinc! Us deixem algunes fotos de Saber més…\nPer Lluís Cuesta, Fa 2 anys 29 de setembre de 2019 ,\nEl passat 7 de setembre de 17 a 22 es va celebrar la desena edició del Ral·libus de Sabadell. En aquesta edició han participat 4 autobusos que han realitzat la línia H1 (Estació d’autobusos – Parc Catalunya) i que ha tingut una bona afluència de passatge. A continuació us deixem Saber més…\nPer Ot Triviño, Fa 2 anys 9 de setembre de 2019 ,\nPer Lluís Cuesta, Fa 3 anys 1 de juny de 2019 ,\nEl dia 11-05-2019 hem celebrat Assamblea General per segon cop aquest any. El motiu és que alguns dels nostres socis van sol.licitar una reforma dels Estatuts amb la intenció d’orientar-nos cap a un model associatiu menys informal i més complexe per fer front al futur. Amb paraules del President, en Saber més…\nPer Lluís Cuesta, Fa 3 anys 12 de maig de 2019 ,\nLa nostra associació va tornar a participar amb l’Associació de Comerciants de Creu Coberta a l’event anual de Comerç al carrer. Fundació TMB va aportar el seu Dodge Brothers, Sagalés un minibús Barreiros a més del Jovibus, que ofereix activitats per a la canalla amb productes Jovi, i ARCA va Saber més…\nAvui hem portat a terme una activitat conjunta amb ACEMA recreant dues línies de l’antiga xarxa de T.B. Els aficionats hem reviscut els vells temps dels 6038 a les línies 10, 25, i 31 o dels 6420 a la línia 25 que passaria a fusionar-se amb la 92 a Saber més…\nPer Lluís Cuesta, Fa 3 anys 23 de març de 2019 ,\nPer Lluís Cuesta, Fa 3 anys 18 de desembre de 2018 ,\nARCA a Auto-Retro\nARCA va participar amb dos vehicles a la popular fira del vehicle clàssic que es celebra anualment a Barcelona. Fundació TMB i Sagalés van aportar respectivament dos vehicles. Fotos: Ot Triviño\nPer Lluís Cuesta, Fa 3 anys 21 d'octubre de 2018 ,\nAquesta setmana ha estat presentat a l’Ajuntament de Gijón el Pegaso 6035-A preservat per l’empresa municipal d’autobusos, EMTUSA. El vehicle és original de Transports de Barcelona, TB 3261 (06/1979), i prestaria servei fins 1994, quan va ser venut a l’UAB , on continuà circulant fins l’any 2003. L’ any 2008 Saber més…\nPer Lluís Cuesta, Fa 3 anys 15 de setembre de 2018 ,


Bloc de Jaume: Adéu a Montse\nLa Lurdes Catala Masip Un dia trist.......... la vida son dos dies\nLa Conxita De Flix LA VIDA ÉS DURA, PERÒ NO DURA. UN DIA FOSC I TRIST.\nLa Rosa Suñe Carranza un record per MONTSE la meva primera catequista quan encara creia en algo. estiguis on estiguis sempre pensare en tu\nL'Anna Segarra Descarrega Sempre hauria d´haber un infant a cada casa, quant les coses van maldades sempre acaben arrancante, UN SOMRIURE\nLa Lourdes Castellvi Esteban Es difícil dir-te adéu, els nostres fills van fer que comensesem la nostra amistat malgrat erem quintes, ara ja sols ens queden un munt de ratos xarrant dels nostres fills ................\nLa Roser Guiu Cervelló Que gros!!!!!!! No puc dir res més...\nEl Robert Mas Castellvi d.e.p. montse c. familia, amics i companys, rebeu lo meu condol\nLa Fina Masip Ahir a la nit vaig saber la notícia i encara tinc un nus a la gola. Aquesta sensació de que tot és tan efímer, tan fràgil...realment pengem d'un fil ben prim. Un record per a la Montse C. i una abraçada a tota la gent que l'ha estimat i ara pateix la seva absència més que ningú.\nLa Maria José de Flix\nEns ha deixat una gran persona. He tingut la sort de compartir amb Montse hores de treball a l'AMPA de l'IES, hores de diversió a les festes de "quintos", hores de xerrades sobre els nostres fills i sobre coses personals... Trobaré a faltar el "bon dia" diari quan entràvem a treballar, una a cada costat del carrer Salvador Espriu. Sempre estaràs en el meu record !\nLa Josefina Bagés Castellví montse, no ting paraules per poder expresar el que sento, mols anims a tota la familisf familia, ens as deixat un gran buit.\nHa estat un cop fort i sobtat assabentar-me del deces inesperat de la Montse Canals. Ara mateix em trobo força lluny del poble, passant les vacances. Tot ha estat entrar a internet per posar-me al dia de l'actualitat del nostre poble i de tot en general, i ha sigut aixi com m'ha arribat aquesta trista noticia.He col.laborat mes d'un cop amb la Montse durant el temps que va romandre com a regidora, i la relacio sempre ha estat molt cordial i positiva.Faig extensiu el meu condol als seus familiars i als membres del Consistori de Flix. Montse, et tindre present aquests dies.\nFlix de dol!!\nPle extraordinari de l'Ajuntament de Flix\nSESSIÓ EXTRAORDINARIA DEL PLE DEL DIA 25 D’AGOST DE 2009\nLa mort sobtada per malaltia greu de la regidora de Convergència i Unió d’aquest Ajuntament, Montserrat Canals Aliaga, ens omple de pena i dolor. Per aquest motiu, el Ple de l’Ajuntament de Flix i tots els Grups Municipals representats manifesten el més absolut respecte i afecte envers una persona que ha desenvolupat la tasca municipal que li havia estat encomanada amb fermesa, il·lusió i en una actitud que la honora.\nEl Ple de la Corporació Municipal, com a representant del conjunt dels ciutadans del municipi, vol fer constar el reconeixement a la trajectòria de Montserrat Canals Aliaga com a regidora d’aquest Ajuntament i el seu compromís de servei en vers els veïns de Flix. Així mateix, el Ple se suma al dolor dels familiars i amics als qui transmet el condol davant aquesta pèrdua, així com a la agrupació local de Convergència i Unió i als altres membres de la seva candidatura.\nEl Ple de la Corporació també es posa a disposició dels familiars i amics de Montserrat Canals Aliaga per fer-los costat en aquelles commemoracions que considerin adients per honorar la seva memòria.\nEs declaren tres dies de dol durant els quals presidirà el balcó de l’Ajuntament de Flix el domàs amb crespó negre i es suspenen tots els actes oficials que tingués previst aquest Ajuntament.\nFlix, 25 d’agost de 2009.\nJo no tinc paraules\nPublicat per Jaume Masip Llop a 18:58


El Món | Ai Alícia...\n"El lideratge de Sánchez-Camacho està tocat de mort"\nN'Alícia Sánchez-Camacho acumula ja força experiència. I el cas és que ja saben allò que deia Oscar Wilde a propòsit del fet que "experiència" és la forma eufemística de referir-se a l'error. Molt d'error, massa, ha perpetrat la líder del PP català a tomb del cas de la gravació de la seva conversa amb la presumpta amant de Jordi Pujol Ferrusola al restaurant La Camarga de Barcelona. Tant s'ha equivocat, de principi a fi, que em reconfirmo en allò que ja he escrit i que m'apunten diverses fonts ben informades del PP: el lideratge de Sánchez-Camacho està tocat de mort.\nAhir a Twitter vaig veure una piulada que amb l'etiqueta #WikiAli posava enllaç a una web on hi havia penjat un fragment de la conversa entre ambdues senyores. Hi vaig clicar, és clar. I com jo, entenc, moltíssims més. Era light, no com trams de la conversa que del dret i del revés m'han descrit diverses persones que m'asseguren haver escoltat les dues hores de conversa i que fins i tot en algun cas m'han ofert de passar-me'n l'àudio. Pesa no-res, 1'38Gb, m'han dit. En un USB dels més senzillets, per tant, hi cabria estupendament. Però el cas: no ho sé. No he provat el pas. Però molts altres crec que sí. Com una gentada més accedirà a les parts o al tot que se'n vagi penjant a la xarxa. Perquè això passarà. Això està passant. Corre com la pólvora i el cas és que la reacció i les decisions errònies de Camacho no han fet més que esperonar el morbo i l'interès de molts.\nCom deia Xavier Bosch en un llibre seu, se sabrà tot? Jo diria que no. Que per culpa d'aquesta gravació no acabarem sabent gaire del conjunt de la personalitat de l'Alícia. Malauradament per a ella, molts segurament es quedaran només amb el contingut (pinta que poc edificant) d'aquesta conversa. Com molts que ja l'han escoltat. Companys de partit, prohoms de les elits a què aspira representar el PPC, adversaris polítics (propi partit enllà)... I esperin a algun moment de campanya electoral o similar perquè em temo que n'hi haurà que fins i tot en faran vídeos musicals als Youtube. Total, un desastre. Això no hi ha lideratge polític que ho superi. Ni tan sols el d'un partit com el PPC on el líder "regional" de torn pinta força poc i allò que importa de veritat és qui porta la batuta a Madrid.\nAi Alícia. Qui et manava anar a aquell dinar a prendre apunts? Qui et manava refiar-te de segons qui del teu partit? Qui et manava pensar en callar i guardar-te el contingut de la conversa per a vés a saber què? Qui et manava sobreactuar tant en esclatar el cas? Qui et manava elevar tant la nota? Qui et manava, amb el temps, mirar de pactar un silenci que en l'era d'Internet hauries de saber que és impossible? Qui et manava, en definitiva, equivocar-te tant i pensar que res de tot això no tindria conseqüències? L'experiència és un grau, diuen. I tu, amb tot plegat, n'has acumulat la típica dels qui en política precedeixen el seu càrrec amb el prefix "ex".


Pràctiques en entorn laboral\nLes EEL son l'acció formativa desenvolupada per un estudiant en qualsevol entitat col·laboradora , pública o privada, nacional o estrangera, o en unitats de pròpia universitat, amb l'objectiu d'aplicar i complementar la formació adquirida en la seva formació acadèmica, apropar l'estudiant a la realitat de l'àmbit professional en què exercirà la seva activitat professional i desenvolupar competències que afavoreixin la seva incorporació al mercat de treball. Són pràctiques curriculars aquelles que estan configurades com a activitats acadèmiques en els Plans d’Estudi i suposaran la superació de requeriments per obtenir la titulació, d’acord amb les previsions establertes en el pla d’estudis corresponent. Objectius Les pràctiques acadèmiques han de servir per: • Desenvolupar les competències específiques de la professió, descrites en les titulacions. • Aproximar els estudiants als escenaris professionals reals i incrementar les possibilitats d’accés al mercat laboral. • Reconèixer les pròpies aptituds, actituds i competències personals, les necessitats de formació, analitzar el seus punts forts i febles. • Contrastar l’aprenentatge acadèmic adquirit i les situacions reals presents en el món professional, de tal manera que el l’estudiant sigui capaç de comprendre el sentit de les diverses disciplines que integren els estudis. • Reflexionar sobre allò que cadascú ha fet i après durant l’estada de pràctiques.\n2. Memòria de l'estada, segons el model de l’Escola. Haurà de contenir com a mínim els següents aspectes: - Dades personals de l’estudiant. - Descripció de l’entitat col·laboradora on s’han realitzat les pràctiques i lloc d’ubicació. - Descripció concreta i detallada de les tasques, treballs desenvolupats i departaments de l’entitat als quals ha estat assignat. - Valoració de les tasques desenvolupades amb els coneixements i competències adquirits en relació als estudis universitaris. - Relació dels problemes plantejats i el procediment seguit per a la seva resolució. - Identificació de les aportacions que, en matèria d’aprenentatge, han suposat les pràctiques. - Avaluació de les pràctiques i suggeriments de millora.\nRealització de les pràctiques a l'entitat El tutor de l’entitat acollidora avalua la tasca desenvolupada per l’estudiant considerant els següents aspectes:\n• Rendiment de l'alumne i qualitat del treball realitzat 85 No


La proposta de Vox també reclamava vetar l'entrada de menors als establiments que els venen\nUn dels gofres amb forma de penis que es venen en una botiga de Palma. LLUC COLL\nPalmaEl Pacte de l'Ajuntament de Palma –format pel PSIB, MÉS i Podem– i Ciutadans han rebutjat aquest dijous prohibir l'exhibició de gofres amb forma d'òrgans sexuals als mostradors de les botigues que venen aquests dolços a Ciutat.\nEl grup municipal de Vox ha presentat una moció en la comissió informativa prèvia al ple de Cort reclamant que no es permeti exhibir-los i que els menors no puguin entrar en aquests establiments. Només el PP ha donat suport a la iniciativa.\nLa regidora de Turisme i Consum del Consistori, Elena Navarro, ha explicat que Cort no té competències per limitar l'exhibició d'aquests productes, com tampoc pot denegar l'accés dels menors als establiments, malgrat considerar que són inadequats.\nEn canvi, l'edil del PP, Montserrat Oliveras, ha insistit que altres ajuntaments sí que han regulat què es pot o no exhibir en els mostradors de les botigues. Tot i que la moció de Vox ha estat rebutjada s'haurà de debatre al pròxim ple municipal.\nAjuntament de Palma pacte cort


"Estem creixent més que fa un any, però això no arriba al carrer"\nLuis Valero, Secretari General d’Indústria, ha dit avui a la Cambra, en el marc del “Bon dia Tarragona”, i en una sala d’actes plena de gom a gom per escoltar-lo, que “Espanya està creixent més que fa un any, però això no arriba al carrer” i ha afegit que “el fet de que Europa no acabi d’arrancar complica les coses al nostre país”.\nPel que fa a l’activitat industrial ha afegit que “estem una mica millor” ja que tenim, diu, “una base empresarial sòlida”. Ara bé, ha reclamat que per assolir una major fortalesa “totes les administracions s’han d’implicar en fer polítiques industrials”.\nA nivell energètic Luis Valero no se n’ha estat de reconèixer que cal impulsar una reforma elèctrica i de la indústria del gas. Sense moure’s del terreny de les reformes, Valero ha assenyalat que aprimar l’administració pública porta temps i és complicat i que no s’aconsegueix en una legislatura.\nEn clau tarragonina ha destacat la fortalesa del sector industrial gràcies a les inversions i la diversificació. De fet ha dit que té un potencial superior a la mitjana espanyola.\nValero és Llicenciat en Dret i Econòmiques per la Universidad Complutense de Madrid i Tècnic Comercial i Economista de l’Estat. Té una dilatada trajectòria professional en la que hi destaca haver estat director general de l’Associació Espanyola de Fabricants d’Automòbils i Camions (Anfac); Conseller de Santander Consumer Finance; Membre del Consell Econòmic i Social i Conseller de l’Operadora del Mercat Elèctric (Omel), entre d’altres.\nEls “Bon dia Tarragona” són una iniciativa de la Cambra de Tarragona, amb el suport de Repsol.\nA la foto, Luis Valero; Albert Abelló, president de la Cambra de Tarragona i Anton Valero, president i director general de Dow Chemical Iberica.


RGPD - Nou Reglament General de Protecció de Dades\nQuè és RGPD?\nT'ajudem a complir amb el nou RGPD\nLlegir-ne més Demanar pressupost\nEl nou Reglament General de Protecció de Dades, publicat el 25 de maig del 2016, serà d'obligat compliment a partir del 25 de maig de 2018. Un dels objectius d'aquest nou reglament és l'harmonització, a nivell europeu, de les normatives de protecció de dades, establint a més noves directrius i obligacions respecte a la normativa anterior.\nObtenir el consentiment de forma adequada\nEntre les novetats del nou reglament, destaca el consentiment per al tractament de les dades, que ha de ser inequívoc, sense que pugui ser deduït del silenci o de la inacció de l'interessat.\nAixò implica que les empreses han de revisar la forma en què obtenen i registren el consentiment, atès que les pràctiques permeses mitjançant el consentiment tàcit, en la normativa actual, deixaran d'estar-ho en el marc del nou reglament.\nA més, en relació a les dades de naturalesa sensible, el consentiment ha de ser explícit. Per tant, cal que hi hagi una declaració o acció que es refereixi explícitament al consentiment i al tractament en qüestió.\nFinalment, el consentiment ha de ser verificable, havent les empreses de ser capaces de demostrar l'atorgament del consentiment per part de l'interessat.\nComplint amb el nou reglament, hem desenvolupat una plataforma perquè puguis obtenir el consentiment explícit dels usuaris de forma fàcil i ràpida, tant per tu com per ells.\nCarregues en un compte sFTP que t'habilitarem la teva base de dades en format csv, amb el correu electrònic o telèfon mòbil dels teus usuaris.\nEnviem un correu electrònic certificat o un sms certificat als teus usuaris, segons la informació disponible, amb un enllaç a una pàgina web.\nAcceptació de clàusules\nA la pàgina web, els teus usuaris poden llegir les teves condicions de privacitat i seleccionar les clàusules que vulguin acceptar.\nFinalment, generem un certificat signat digitalment amb les clàusules acceptades, i l'emmagatzemem al mateix sFTP.\nSi una imatge val més que mil paraules, un vídeo val més que mil imatges :) Et mostrem la nostra solució per a obtenir el consentiment complint amb el nou Reglament General de Protecció de Dades.\nFAQs · Preguntes freqüents\nQuè és un fitxer CSV?\nÉs un tipus de document de text que representa dades en format de taula, on les columnes estan separades per comes o punt i coma, i les files per salts de línia.\nCom ha de ser el fitxer CSV?\nEl fitxer ha de contenir els identificadors únics dels teus clients, el seu correu electrònic i el seu telèfon mòbil, o bé el camp en blanc en cas de no tenir una d'aquestes dues dades. Per exemple:\nSi tinc el telèfon i l'email dels meus usuaris, què rebran?\nTu decideixes si prefereixes que tingui prioritat l'enviament de l'SMS o del correu electrònic.\nPuc personalitzar els textos de l'SMS o del correu electrònic?\nSí, el contingut d'aquests missatges és completament personalitzable. En el cas del correu electrònic, també podràs posar-hi el teu logo.\nCom sabré quins usuaris han acceptat les meves clàusules?\nCada 24 hores, generarem un fitxer CSV, amb els usuaris que hagin acceptat (o no) les clàusules, que deixarem al teu compte SFTP. Aquest fitxer tindrà la informació dels usuaris del teu fitxer CSV, més una columna amb l'estat de cada clàusula, i, finalment, el nom del certificat corresponent per a aquest usuari. Seguint l'exemple anterior, per a l'acceptació de 3 noves clàusules:\nQuè passa si un usuari no fa res?\nL'enviament de la comunicació inicial activa un comptador d'expiració, totalment configurable per tu. Quan expiri, es generarà automàticament el certificat i aquest usuari formarà part del fitxer CSV d'aquell dia, amb les columnes amb valor expirada.\nPuc fer enviaments en diversos idiomes?\nSí. Et configurarem un compte SFTP per a cada idioma, i hauràs de segmentar els teus usuaris per idioma i crear un CSV per a cada un d'ells.\nTinc usuaris amb diferents clàusules, com ho faig?\nCap problema. Et configurarem un compte SFTP per a cada tipus d'usuari, i hauràs de segmentar els teus usuaris segons tipologia i crear un CSV per a cadascuna d'elles.\nEl certificat és el document que recull les evidències de tot el procés; en aquest cas, totes les accions que realitza l'usuari per manifestar, de forma lliure, específica, informada i inequívoca, el tractament de dades pesonals que el concerneixen.\nEmissor i destinació\nNúmeros de telèfon mòbil o adreces de correu, d'origen i destinació, així com les corresponents IPs.\nEl certificat conté la data i hora d'enviament i recepció de les diferents comunicacions, així com de les accions realitzades.\nEl missatge enviat per SMS o per correu electrònic també està inclòs al document de les evidències.\nSi el correu electrònic té adjunts, estaran inclosos al certificat; si es tracta de PDFs o imatges, s'hi visualitzaran directament.\nEls logs del servidor, amb tota la informació tècnica, es troben a l'annex tècnic del certificat.\nEl document està signat digitalment, incloent un segell de temps.\nUtilitza el següent formulari per sol·licitar-nos pressupost. Si no estàs segur de si es tracta de la solució que necessites, escriu-nos i resoldrem tots els teus dubtes.\nPCiTAL · Edifici H1 · 2a planta B\nDesenvolupat per Lleida.net\nUtilitzem cookies pròpies i de tercers per millorar els nostres serveis i mostrar publicitat relacionada amb les seves preferències mitjançant l'anàlisi dels seus hàbits de navegació. Si continua navegant, considerem que accepta el seu ús. Podeu obtenir més informació aquí.


Reclamacions facturació d'energia elèctrica o gas-cita previa per a reclamacions\nReclamacions facturació d'energia elèctrica o gas\n> Reclamacions facturació d'energia elèctrica o gas\n> cita previa per a reclamacions\nCita prèvia per a la presentació de reclamacions sobre subministrament elèctric i/o gas\nAteses les circumstàncies del moment actual, i per preservar la salut de tothom, posam en marxa el servei de sol·licitud de cita prèvia per a les tramitacions presencials de reclamacions en matèria de subministrament elèctric i/o gas.\nPer presentar qualsevol reclamació, s'ha de demanar obligatòriament cita prèvia.\nAquesta tramitació presencial està disponible només per a les persones físiques. La resta de subjectes estan obligats a relacionar-se a través de mitjans electrònics amb les administracions, de conformitat amb l'article 14.2 i 3 de la Llei 39/2015, d'1 d'octubre, del procediment administratiu comú de les administracions públiques.\nEn tot cas, la sol·licitud no suposa reserva d'hora. Una vegada enviada la sol·licitud, contactaran amb vós per confirmar-vos la cita o bé proposar-vos-en una de nova. Aquest criteri es farà segons l'ordre d'entrada de les sol·licituds i la capacitat de l'oficina.\nPer fer la sol·licitud cal emprar el formularia que hi ha a continuació. Per rebre resposta, es necessari emplenar tots els camps del formulari.


Santpedor: un noi amb un tambor s'emporta la cubana del poble. | Dolça Catalunya\nHome › Catalunya de tots › Santpedor: un noi amb un tambor s’emporta la cubana del poble.\nSantpedor: un noi amb un tambor s’emporta la cubana del poble.\nBy Dolça Catalunya on martes, 4 de marzo de 2014 • ( 7 )\nDiuen que la va despenjar fent sonar el tambor.\nMolts vilatans de Santpedor no s’hi troben a gust. Els de l’ANC i l’alcaldessa d’ERC pengen cubanes per tot el poble, pinten murals separatistes, generen enfrontament entre la població… I la convivència pateix.\nVa ser dimecres passat. Diuen que van veure un noi amb un tambor i una barretina. Es plantar sota el pal de la cubana i va picar el tambor. La cubana, avergonyida i poruga, es va despenjar i va volar a la deixalleria. Molts al poble es van llevar, pensant que tot un exèrcit entrava al poble. La cubana ja no hi era.\nEls vilatans estan agraïts. Se senten més lliures. El poble torna a ser de tots. Alguns joves s’han engrescat, han obert ampolles de vi de la terra i han encetat sumaies de Vic, per compartir amb els avis. L’alcaldessa i els de l’ANC encara cerquen el vailet. Diuen que el van veure caminant cofoi cap al Bruch.\n‹ Ucrania entierra al nacionalismo catalán\nErnest Maragall confiesa que el separatismo «es consecuencia directa» de la acción del PSC. ›\nTags: catalan nationalism, cubana, Dolça Catalunya, dolcacatalunya, Santpedor\nmartes, 4 de marzo de 2014 • 23:01\nComo me gustan estas noticias !\njueves, 6 de marzo de 2014 • 17:31\nmartes, 4 de marzo de 2014 • 21:56\naquest vent ….\nmartes, 4 de marzo de 2014 • 20:14\nNo deixa de ser positiu que l’espai públic, que és de tots, sigui respectat pels qui hi vulguin imposar un determinat color polític.\nmartes, 4 de marzo de 2014 • 12:37\nI qúe diu la Pepeta des-de Alemanya?\nmartes, 4 de marzo de 2014 • 16:01\nQue el Puig Antich era un sant varó i que el policía que va assassinar era un «puto españolarro» que s´havia d´eliminar.\nmartes, 4 de marzo de 2014 • 10:41\nSonen timbals de guerra


El Congrés suspèn el ple d'aquesta setmana per la crisi del coronavirus - El triangle\nEs manté la compareixença del ministre de Sanitat per informar de la situació epidemiològica\nEl Congrés dels Diputats ha decidit ajornar el ple d'aquesta setmana pel coronavirus. Ho ha anunciat, a primera hora de la tarda, la presidenta de la cambra baixa, Meritxell Batet, en una compareixença davant dels mitjans informatius.\nBatet ha explicat que la decisió l'han adoptada la mesa i la junta de portaveus arran de l'anunci, per part de Vox, que no assistiran a les sessions després d'haver donat positiu en coronavirus Javier Ortega Smith, diputat i secretari general del partit.\nLa presidenta del Congrés ha informat, en canvi, que es manté la compareixença prevista del ministre de Sanitat, Salvador Illa, davant la comissió de sanitat, prevista per a aquest dijous, "per poder informar els integrants del Parlament i la societat de com avança la situació epidemiològica del coronavirus".\nBatet també ha explicat, en tercer lloc, que la mesa i la junta de portaveus es reuniran dijous per estudiar, juntament amb els serveis del Congrés, les mesures per poder "seguir garantint el normal funcionament del Congrés dels Diputats la setmana que ve, amb total normalitat i amb tota la legitimitat democràtica".\nPrevMercadona incrementa la inversió un 46%, fins als 2.200 milions, i factura 25.500 milions, un 5% més


Núm. 145/ Dimecres 16 de desembre de 2009 | Web de Esquerra Unida de les Illes Balears\nNúm. 145/ Dimecres 16 de desembre de 2009\nEU: EL PP HAURIA DE PARLAR MENYS I SUBSCRIURE EL CODI ÈTIC\nDavant les acusacions de Francesc Fiol, portaveu del PP, que el codi ètic és un "salvoconducte" per salvar el Pacte, des d'EU el que consideram és que haurien de parlar menys, i subscriure'l, enlloc de dedicar-se a cercar les contradiccions dels altres.\nPer a EU, el PP no té legitimitat per parlar de corrupció, mentre mantengui a les seves files, i en primera fila del parlament, a persones com Joan Cardona, sobre el qual pesa ja la sospita més que fundada i recollida a l'informe d'una jutgessa d'instrucció que a la seva actuació, com a Conseller de l'anterior govern, hi ha indicis clars de delicte i d'enriquiment personal.\nPer tant, el que hauria del PP és dir públicament si està disposat a subscriure aquest codi, que amb totes les seves insifuciències, almenys marca uns mínims per a l'assumpció de responsabilitats polítiques, i no demanar explicacions al Pacte sobre el mateix.\nEU ES SOLIDARITZA AMB EL SINDICALISTA DE LA MENORQUINA, DIEGO MOYÀ\nDes d'EU ens solidaritzam amb el company Diego Moyà, històric sindicalista acomiadat per l'empresa Kalise Menorquina, empresa de gelats en la qual treballava des de feia més de quinze anys. A en Diego li han aplicat un "acomiadament objectiu" per una suposada "ineptitud sobrevinguda", en base a un informe mèdic del servei de prevenció de l'empresa que assenyala que després d'un infart de cor que va patir, continuar amb la feina pot tenir riscs, i se li aplica un acomiadament objectiu amb la indemnització mínima.\nDes de la CGT tenen clar que el que molesta de Diego és el seu compromís en en defensa dels treballadors i treballadores de la Menorquina, i en demanen la readmissió. Des d'EU ens hi solidaritzam, i denunciam que, novament es produeixin fets com aquests que atempten no sols contra el dret al treball, sinó contra la llibertat sindical.\nAvui a les 11 h. Haurà concentració de delegats/des sindicals en protesta, davant la Menorquina, al Polígon de Son Castelló.\nAVUI TROBADA DE L'ASSEMBLEA D'EU-PALMA\nConvidada de la Coordinadora, Emylse Mas\nArriba el final d'uny any intens i complex per a la nostra organització. Des d'Esquerra unida de Palma, volem compartir amb tots i totes algunes reflexions, i sobretot donar la més sincera enhorabona a tots els companys i companyes que contribuiu des del vostre compromís polític, dia a dia al vostre treball i al carrer, en fer de la nostra organització una força útil i un referent visible en la defensa dels interessos de la ciutadania.\nTenim il·lusionants reptes polítics per endavant que ens han d'encoratjar a continuar la nostra tasca per a la transformació social: la construcció d'alternatives a la crisi, de lluita contra la corrupció, l'impuls del procés constituent, i com no la tasca incessant d'eu a les institucions en la nostra acció de govern per contribuir a aconseguir aquests objectius.\nAprofitarem també, per presentar-vos el primer número del butlletí informatiu de la nostra assemblea, així com el web d'EU-Palma, acomiadar l'any amb bona companyia i fer un brindis per a celebrar l'arribada del 2010.\nL'ESTAT ESPANYOL LIDERA L'ÍNDEX DE MISÈRIA DE LA REVISTA MOODYS\nSegons l'agència britànica de qualificació creditícia Moody's, l'Estat Espanyol és l"economia avançada" amb més risc financer, i es situa en el primer lloc de l'anomenat "índex de misèria".\nAquest índex, es basava inicialment en una combinació de preus i desocupació, amb la incorporació d'altres ítems, com ara el dèfitit fiscal.\nLa crisi és més greu a Espanya, segons assenyala l'informe, perquè la tendència de la seva economia va ser inflada pel ràpid creixement de l'endeutament al sector privat o, dit en altres paraules, que l'economia especulativa en aquests anys ha estat molt més important que l'economia productiva, i ara els treballadors i treballadores són els que paguen les conseqüències.\nUn dels aspectes més notables de l'informe és que assenyala que no ens podem permetre "el luxe" d'esperar a què la recuperació arribi si no s'estableixen mesures com ara una reforma fiscal important, tal i com venim reclamant des d'EU. No parla, no obstant, de la reforma laboral tan demanada per la patronal.\nEU PRESENTA UNA ESMENA DE CINC PUNTS A LA PROPOSICIÓ DEL PSOE SOBRE AMINETU HAIDAR\nDavid Abril, Coordinador d'EUIB 'El PSOE canvia la pressió al govern de Marroc per la pressió al Polisario'\nDes d'EU volem manifestar la nostra indignació pel canvi d'estratègia del govern espanyol i del PSOE, que ahir va animar el Frente Polisario a "abandonar l'immobilisme", en relació a la situació que està travessant Aminatou Haidar, que avui compleix 31 dies en vaga de fam, amb l'argument que "no es pot reconèixer el suïcidi" com un mitjà extrem de lluita.\nPer a EU, a qui hauria d'estar pressionant Espanya sense complexos és al Regne de Marroc, a qui el PSOE li reconeix l'"única sortida possible" al conflicte saharauí, que és "un Sàhara dins un gran Estat marroquí", una manera si més no estranya de pressionar el país veí, en la nostra opinió.\nEU ha fet una esmena de cinc punts que presentarà a la proposició no de llei que el Grup Parlamentari socialista ha denominat 'sobre solidaritat amb la sra. Aminetou Haidar' i que tots els grups parlamentaris van debatir al Ple d'ahir dimarts.\nEl portaveu parlamentari d'EU, Gaspar Llamazares, ha traslladat aquesta esmena a d'altres grups de la Càmara buscant un acord sobre les parts a modificar del texte del psoe i per aconseguir el consens necessari.\nEU vol que el text reculli referències explícites a la vigilància dels 'drets humans' a Marroc, a la celebració del 'referèndum' per a l'autodetermminació del poble sharauí que recull la ONU i que es reclami directament 'sense més dilació, el retorn immediat de la Sra. Haidar al Sàhara Occidental'.\nSOLIDARITAT AMB EGUNKARIA, TANCAT FA SIS ANYS\nDes d'EU volem reiterar el nostre rebuig al procés contra el diari "Egunkaria", sis anys i deu mesos després del seu tancament.Volem fer públic el nostre suport al diari basc, així com als cinc encausats en aquest procés: Joan Mari Torrealdai, Iñaki Uria, Martxelo Otamendi, Txema Auzmendi i Xabier Oleaga, ja què la nostra formació sempre ha defensat i defensarà els drets d'informació, d´expressió i de llibertat de premsa.\nNo té cap justificació que `Dignidad y Justicia´ i l´Associació de Víctimes del Terrorisme (AVT) mantinguin l´acusació contra la publicació i els periodistes encausats, tenint en compte que la Fiscalia va desestimar el cas.


Vallfogona de Riucorb. – Castells i Fortificacions de Catalunya\n-Edificis fortificats a Vallfogona de Riucorb: Castell de Vallfogona de Riucorb. Casal gòtic davant el molí de la Cadena. Solà de la Torre, en estudi. Torre de Carbonells, en estudi. Puig dels Penjats, fer recerca. -Fotografia: castell de Vallfogona de Riucorb.\nCastell de Vallfogona de Riucorb. Casal gòtic del molí de la Cadena.\n-Castell de Vallfogona de Riucorb: castell fronterer originàr...


La zona d’actuació es al Baix i Alt Empordà. En concret la badia de Roses i la badia de Pals.\nL’any 2010 l’Alex Lorente, que llavors era el responsable del recent creat Parc Natural del Montgrí, Illes Medes i Baix Ter, va tenir la iniciativa de col·laborar amb els pescadors locals. En col·laboració amb la Confraria de Pescadors de l’Estartit va iniciar un projecte de recuperació d’una activitat ancestral i que s’estava perdent: la pesca amb nansa de la sèpia i la instal·lació de branques de galleran (Ruscus aculeatus) per afavorir la seva reproducció. Els resultats varen ser espectaculars i molt ben rebuts per el sector pesquer i per la població en general.\nSobtadament, amb la desaparició de l’Àlex com a impulsor, el projecte es va aturar. Posteriorment, aquesta iniciativa va ser recollida i continuada per el personal del PNMMBT . Durant els anys 2014 i 2015 es varen fer diferents estudis de viabilitat i es va arribar a conclusions interessants sobre la fondària òptima i les branques preferides per la sèpia i per el calamar. A l’any 2016, i com a conseqüència de l’experiència adquirida durant aquests anys, el projecte es va ampliar i millorar amb la prova pilot de les incubadores.\nAquest projecte té quatre objectius ben definits:\nCONSERVAR i MILLORAR el MEDI AMBIENT. Afavorir la reproducció de les sèpies i calamars per recuperar les seves poblacions a les badies afectades pel projecte\nMILLORAR L’ECONOMIA LOCAL. Ajudar als pescadors artesanals a recuperar una pesquera tradicional i sostenible, que havia esta molt important.\nDIVULGACIÓ i SENSIBILITZACIÓ AMBIENTAL. Transmetre el concepte de cuidar i “RETORNAR AL MAR” per que ens doni aliment i vida durant molt de temps.\nTURISME. Fomentar la pesca tradicional i sostenible per donar un producte turístic diferenciat, de qualitat i de kilòmetre cero. Aportar un valor afegit a un producte obtingut amb una pesca responsable\nPer tal d’assolir aquests objectius es fan diverses actuacions:\n1. Els pescadors artesanals recuperen els ous de sèpia i calamar que han quedat amarrats a les seves xarxes i pedrals. Els porten a port, on hi ha un viver específic per acumular aquest ous. Després d’un temps es treuen a mar obert dins d’unes incubadores. Els ous de les sèpies i calamars acaben la seva maduració i eclosionen donant juvenils completament normals. Els ous que abans es perdien, ara son un guany net per a la població de la badia. La zona on s’instal·len les incubadores es senyalitza com un art de pesca. Es un lloc de cria i es un lloc sensible que necessita tranquil·litat. Cal evitar les visites i sobretot la pesca.\n2. Es lliguen unes branques als fons del mar empordanès, per tal que les sèpies i calamar hi amarrin els ous. Aquí tenen un lloc segur per madurar fins que eclosionen. Els juvenils de sèpia es queden un temps a l’abric de les branques on troben aliment i protecció. S’instal·len línies de sepieres visitables a poca fondària per que els banyistes puguin conèixer les sèpies en una experiència directa.\n3. Es fan xerrades i vídeos de divulgació per apropar a la població el concepte de “retornar al mar” si volem continuar extraient del mar..\n4. Donem un valor afegit a un producte pesquer obtingut de manera tradicional i sostenible, per part de pescadors artesanals compromesos i responsables. Creem un producte turístic diferenciat i de qualitat que permet conservar una pesca tradicional i fer actuacions per millorar el medi ambient.\nAquest projecte pioner i referent europeu, abanderat amb la filosofia de “RETORNAR AL MAR SI VOLEM REBRE DEL MAR", és impulsat i coordinat per Projecte Sèpia SC, format pel tècnic de pesca Isaac Moya i el biòleg Boris Weitzmann. Hi participen els pescadors artesanals de l’Escala i l’Estartit. Hi col·laboren diverses empreses i té el suport del Direcció General de Pesca i Afers Marítims.


Ametlles Vicens és una empresa creada amb l’objectiu d´impulsar\nla plantació d’ametllers i la producció d’ametlla en un territori\ntradicional d’aquest cultiu.\nAmetlles Vicens es vol integrar en un paisatge de cultiu d’ametllers i de producció d’ametlla aprofitant el reg, per l’obtenció d’un producte d’alta qualitat i sabor per incorporar-la en el procés tradicional de l’elaboració dels torrons que des de l’any 1775 produeix Torrons Vicens.\nVolem motivar el cultiu d’aquest fruit en els projectes de futur dels pagesos i professionals agraris de la zona i en les comarques properes per ajudar a dinamitzar el sector agrari i el territori i, alhora, obtenir un producte de major qualitat.\nAmetlles Vicens aposta per la proximitat perquè constitueix un signe de confiança en els consumidors que veuen en aquells productes produïts en el seu entorn més immediat una excel·lent qualitat.\nSi, a més, a la producció d’aquests productes se li afegeixen voluntats i accions orientades a la sostenibilitat, la conseqüència és l’obtenció d’un producte amb una total transparència sobre la seva traçabilitat.


Una matança al Pallars: la fi d'una família, l'agonia d'un món – Crims – Podcast – Podtail\n27 Oct 2019 · Crims\n"Han matat els de Laortó! Tots morts, tots morts". Aquest crit va ressonar durant anys per les valls del Pirineu. A primers de març del 1943, havien assassinat una família de masovers a la serra de Carreu: un matrimoni i dues nenes, de 10 i 14 anys. Reconstruïm aquell crim de la mà de Pep Coll, que el va novel·lar a "Dos taüts negres i dos de blancs".\nQui ha pogut cometre una matança així? Per què?


UManresa crea una game movie que planteja reptes\nLa game movie proposa resoldre 10 reptes en poc més de 10 minuts.\nUManresa crea una game movie que planteja reptes.\n10 reptes que cal resoldre en poc més de 10 minuts. Això és el que planteja la game movie que ha produït UManresa amb l'objectiu d'explicar tant la seva metodologia docent com per mostrar les instal·lacions de la Universitat a futurs possibles estudiants d'una manera divertida i estimulant. Amb el títol "El repte d'UManresa: equivocar-se té premi: aprendre", l'actriu Gina Gonfaus fa de guia en un recorregut pels diversos edificis universitaris explicant els principals elements diferencials d'estudiar a UManresa i plantejant diferents reptes i enigmes que cal resoldre. Tots els enigmes i preguntes que formen part del joc tenen resposta en les imatges i les accions que succeeixen en el vídeo i requereixen bones dots d'atenció i observació.\nEl joc posa en valor els espais oberts del campus Manresa, així com la dotació tecnològica i la singularitat d'espais i edificis creats específicament per afavorir l'aprenentatge del seu l'estudiantat, com la Clínica Universitària, el Centre d'Innovació en Simulació, el Lab 0_6 o les instal·lacions de la FUB3 per als estudis del grau en Fisioteràpia. Alhora, les explicacions de l'actriu serveixen per posar de relleu la metodologia docent pròpia, basada en l'aprendre fent i sentint i en la incorporació de la simulació de manera transversal a tots els estudis de la Universitat. Altres elements que destaca la game movie són els grups reduïts, el Servei d'Idiomes, l'elevat nivell d'inserció laboral dels titulats a UManresa i la política de beques, entre d'altres.\nTant la concepció de la game movie com la seva producció i enregistrament són de kilòmetre zero. El disseny de la proposta ha anat a càrrec de Cocolisto, una empresa especialitzada en la creació de jocs intel·ligents per a empreses i esdeveniments. L'enregistrament i edició del vídeo també ha anat a càrrec d'una empresa del territori, la productora Mercat de Valors Films. Al mateix temps, la guia del joc és la cantant i actriu manresana Gina Gonfaus i tots els extres que hi apareixen són estudiantat, membres de l'equip docent i personal de la Universitat.\nArxivat a: GAME MOVIE UMANRESA


Steven Forti: 'L'extrema dreta utilitza la por i la canalitza cap a l'odi' - somGranollers\nSteven Forti: 'L'extrema dreta utilitza la por i la canalitza cap a l'odi'\nL'historiador va presentar dimecres el seu nou llibre 'Extrema derecha 2.0', una reflexió entorn el creixement de la ultradreta arreu del món\nDijous, 25 de novembre de 2021 | 17:25h\nSteven Forti, amb el seu llibre 'Extrema derecha 2.0', dimecres a Can Jonch\nDimecres, el Centre de Cultura per la Pau Can Jonch de Granollers, va acollir la presentació del llibre Extrema derecha 2.0 d'Steven Forti. L'historiador italià, professor a la UAB, repassa la història de la ultradreta a escala mundial i reflexiona entorn el creixement d'aquesta ideologia en l'actualitat, donant especial rellevància a l'ús que en fa de les noves eines tecnològiques. L'acte, organitzat per Federalistes d'Esquerres (FED), va comptar amb un diàleg entre l'autor i Lluís Guix, activista cultural.\nGuix va fer un repàs dels governs d'extrema dreta al llarg de la història i en la contemporaneïtat, com el d'Hongria o el de Polònia. L'activista també va voler posar sobre la taula les incògnites i possibles motius que s'amaguen darrere l'auge d'aquest pensament polític. "Com és que barris tradicionalment obrers voten a partits que els van en contra?", es preguntava Guix, mentre explicava als assistents els mecanismes que utilitza la ultradreta per estendre el seu discurs.\nEn la mateixa línia, Steven Forti va afirmar que la majoria de la gent no confia en la política. Aquest fet, constatava, genera un rebuig cap a tot allò relacionat amb aquest àmbit. En una societat canviant, la qual genera preocupació als ciutadans, "l'extrema dreta utilitza la por i la canalitza cap a l'odi", sostenia Forti. Les noves tecnologies, segons l'historiador, són un altaveu d'aquests discursos ultradretans, que es nodreixen de les fake news i la postveritat i les usen "com a arma de destrucció massiva".\nSteven Forti considera que el millor que es pot fer per aturar el creixement de l'extrema dreta és aprendre què vol dir i quins mecanismes fa servir. "Cal conèixer l'enemic per combatre'l", explica en el llibre. A més, l'historiador insta la població a "no comprar el seu discurs" i intentar sortir de l'agenda temàtica que marquen els partits com VOX. Finalment, Forti va afirmar que és necessari conèixer el nostre entorn (veïns, companys de feina...) i crear xarxes per poder trencar amb els estereotips i prejudicis que promou l'extrema dreta.


Una estudiant de 15 anys ha promogut aquesta iniciativa perquè els visitants ajudin a mantenir les platges netes\n2 min. Maó 19/07/2018 08:37\n651x366 La Vall és la platja escollida per la jove estudiant per iniciar la campanya de conscienciació sobre la neteja de l'arenal. / DAVID ARQUIMBAU La Vall és la platja escollida per la jove estudiant per iniciar la campanya de conscienciació sobre la neteja de l'arenal. / DAVID ARQUIMBAU\nUna jove estudiant de 15 anys i amb residència a Suïssa impulsa una campanya de conscienciació, que, amb el nom '4Menorca', té com a finalitat potenciar la neteja de les platges. Es tracta d'Ariana Wanvig-Dot i aquest dissabte iniciarà la campanya a la platja de la Vall, a Ciutadella. El Consell de Menorca dona suport al projecte. Wanvig-Dot estiueja a l'illa, circumstància que ha estat clau per entendre la ubicació elegida per mostrar a visitants i residents com contribuir a fer que les platges estiguin netes.\nLa iniciativa de dissabte consisteix que cada visitant reculli quatre deixalles trobades a la platja. L'horari per prendre part de l'acció serà de 10 a 18 h. Ariana Wanvig-Dot confia que la iniciativa "ajudi a conscienciar tothom sobre la importància de preservar i millorar el medi ambient, com també que la gent s'animi a fer propi el costum de recollir quatre deixalles de la platja amb la idea que aquesta pràctica s'estengui per totes les platges de Menorca". Tots els assistents rebran, en arribar a l'aparcament de la Vall, una bossa de paper reciclat que podran omplir amb quatre deixalles i lliurar a l'estudiant que s'encarregarà de classificar els residus.\nUna vegada acabi la jornada, el servei insular de neteja de platges recollirà totes les bosses plenes de deixalles. Per part seva, la consellera insular de Cooperació Local, Maite Salord, ha destacat la iniciativa, ja que "demostra la conscienciació i implicació de les generacions més joves en la preservació del medi natural". A banda del Consell, Ariana Wanvig-Dot rep el suport d'A grain of sand, Surfers Against Sewage, LUNA, SunGod i Sa Gelateria de Menorca.


Cal un Compromís molt més verd\n14 de diciembre de 2020 12:22h\n(Pues amarga la verdad / quiero echarla de la boca / i si al alma su hiel toca / esconderla es necedad). Q.\nDes de la llibertat i independència de criteri que em permet el fet de no ocupar ara cap càrrec ni administratiu ni orgànic en Compromís ni en Verds-Equo vull fer aquesta crida per reforçar el pol verd de Compromís. També ho faig amb el coneixement i l’experiència que m’aporta haver estat el primer diputat verd a les Corts Valencianes; ser fundador d’Els Verds-Esquerra Ecologista (ara Verds-Equo), haver sigut un destacat promotor de la Coalició Compromís i del partit Verdes-Equo (a l’estat) i haver format part de l’administració valenciana en el primer govern del Botànic i haver desempenyat càrrecs orgànics importants en Compromís i en Els Verds. Ara, fora de la primera línia política, continue estant ben atent i ben informat del que passa en Compromís i seguisc formant part de manera molt activa del moviment ecologista on em vaig incorporar quan tenia 18 anys, al 1975, formant part dels primers grups ecologistes valencians. Em sent, primer que res, ecologista i estic en política per fer Ecologia Política i no per cap altra cosa. És a dir, per a mi la política és sobretot una ferramenta per ajudar la transformació de la nostra societat cap a la sostenibilitat, i mai ha sigut una forma de guanyar-me la vida ni de fer “carrera”.\nMalgrat que l’ecologisme com a plantejament polític, i Els Verds com a estructura política organitzada d’aquesta corrent de pensament, han format part des de l’inici del projecte Compromís, la realitat és que la situació actual deixa molt que desitjar en relació al pes que es dona en la Coalició a aquests components essencials, tant l’ideològic, com l’organitzatiu.\nDes de fa temps un sector important dintre de Compromís manté una relació de condescendència i menysteniment envers les opcions verdes. No puc dir si és un sentiment majoritari però és prou ampli i té molta capacitat de decisió dintre de la coalició. Per eixe sector de Compromís (que no és un partit concret ni una determinada corrent organitzada, sinó un sentiment que flota en l’aire) els Verds estem sobre-representats, i tenim fins i tot massa poder, quan el fet es que, cada vegada més, se’ns margina, arracona i retalla en capacitat de govern, de decisió i de significació. Massa sovint es considera que l’ecologisme i l’ecologia política són molèsties, obstacles, que més enllà d’una graciosa funció decorativa no cal considerar més a fons. Açò és un greu error que Compromís acabarà pagant car si no rectifica i avança en el sentit oposat de valorar l’ecologia com una punta de llança dels moviments transformadors i emancipadors de la societat en què vivim, immersa en una greu crisi global, no sols ambiental.\nEn els immediats anys que tenim per davant la crisi ambiental (no sols climàtica, que només és la punta de l’iceberg) i totes les seues derivades sanitàries, migratòries, deshumanitzadores, conflictives i violentes no faran més que créixer, perquè la degradació i insostenibilitat de les nostres societats, la valenciana i totes les demés, seran cada vegada més insuportables. Sempre he sigut positiu i proactiu, i per això estic en política i pense que guanyarem, com a societat, com a humanitat, com a fraternitat global solidaria, llibertària i alliberadora... aquest repte brutal que amenaça la supervivència de la humanitat, almenys de la manera que la coneixem (que ja és prou dramàtica per a més de tres quartes parts de la població mundial). Estic convençut que, en poc de temps, apareixerà un raig verd d’oportunitat al nostre país per pujar a cavall de l’impuls de transformació cap a la sostenibilitat, davant la constatació amenaçadora i dolorosa d’un col·lapse imminent del nostre “modus de vida” si no s’actua amb molta més força i intensitat. No sé si serà d’ací un any, dos o cinc, però estic segur que la necessitat i l’oportunitat serà abans de 10 anys i un sector creixent de la població reclamarà, amb més vehemència i potència que fins ara, una via verda per canviar el model depredador, injust, violent i insolidari de la nostra societat. Si Compromís segueix com ara marginant, amagant, reduint i ignorant al seu component verd, no podrà formar part d’eixe impuls transformador espentat per la emergència de la lluita contra la barbàrie de la insostenibilitat. Tampoc Els Verds podran aparèixer com a nucli vertebrador d’eixa transformació si es troben amagats i silenciats sota la capa, que abans era protectora i ara ens oculta, de Compromís. Una coalició que ha jugat un paper important, essencial per transformar el nostre país. Gràcies a Compromís s’ha pogut apartar de moltes institucions a un PP que semblava eternitzar-se al govern, dopat per dotzenes de casos de corrupció, mal govern, despotisme i malbaratament de la nostra cultura i el nostre territori. Gràcies a la coalició que Els Verds hem contribuït a conformar, des de la modèstia de les nostres capacitats, però com els qui més i des del primer moment, s’ha pogut generar una opció il·lusionadora i transformadora plasmada en un govern plural d’esquerres, inèdita a les nostres terres i que encara, amb les contradiccions que arrossega, es manté activa i té camí per recórrer.\nPer tant, allò desitjable, allò òptim, seria que Compromís, amb totes les seues famílies, corrents i components, se n'adonara que pot ser eixa peça clau que encapçale la transformació cap a la sostenibilitat al País Valencià, en un futur immediat, demà mateix; i això implica considerar millor el seu component verd, donar-li la visibilitat que mereix i incorporar tant persones com conceptes i línies estratègiques, més enllà de la decoració, la foto o les denominacions rimbombants d’alguna conselleria. Compromís ha de fer-se molt més verd, en el fons i en l’essència i no sols en l’aparença; en els fets i les accions de govern, començant per donar més camp, més presència, més influència i més força al seu sí a les persones i les idees que representen l’ecologia política.\nSi no és així, Els Verds es veuran espentants a anar-se’n de la casa que van contribuir a crear, per poder jugar el paper pel qual van néixer i que els dona tot el sentit; per formar part principal del moviment per la sostenibilitat ineludible que el món reclama ara en tots els continents. Tant de bo que açò passe formant part de Compromís, però si no, passarà d’una altra manera. Perquè la necessitat, l’oportunitat i l’obligació moral, estan ací davant i reclamen eixe salt cap a la sostenibilitat. Els Verds, a més, som una força política per al segle XXI, oberta a les noves maneres de concebir l’acció política i deslligada de les càrregues ideològiques del passat, totalment caducades. A diferència d’altres, Els Verds no provenim de la vella esquerra; som una esquerra dialogant renovada, fora de dogmatismes i errors històrics que ens pogueren avergonyir, una esquerra feminista, pacifista, solidària i creativa. Tampoc estem lligats a vells nacionalismes xovinistes, ni tradicionalismes decimonònics, ni ruralistes contraposats a urbans. Les nostres propostes poden ser enteses i secundades per sectors creixents de la societat i, lamentablement, uns altres components ideològics de Compromís no poden dir el mateix i tenen límits ben definits per al seu creixement, malgrat el seu avantatge actual.\nAquesta declaració no és cap amenaça, és una crida perquè Compromís assolisca el paper transformador i plural dintre del qual el vesant verd siga no sols una part més i secundària, sinó una part essencial i fonamental de les sues propostes i línies definitòries. Si açò no passa, i aviat, no ens estranyem que el corrent verd busque el seu camí per a fer la funció per la qual es va crear: aconseguir un món diferent , més just, solidari i sostenible, sense mitges tintes, amb rotunditat, i ara ja.\n14 de diciembre de 2020 - 12:22 h


Compromís per Alboraia reclama més atenció per a Patacona\nInicio L'Horta Nord Alboraya Compromís per Alboraia reclama més atenció per a Patacona\nCompromís per Alboraia reclama més atenció per a Patacona\nDesprés de les seues queixes per la falta de manteniment, millora i obres del barris Rei En Jaume i de San Jose Obrero, Compromís per Alboraia ha presentat una bateria de propostes que fan referència al nucli de població de Patacona.\nAlgunes de les peticions de Compromís fan referència a la millora de l'accessibilitat, a la presa de mesures en el carrer per a vianants de Serra d'Espadà com la millora de la senyalització pel perill que representa la circulació de vehicles no autoritzats que no respecten que el carrer és per a vianants.\nCompromís també planteja la millora de la senyalització de la ubicació del parc caní, que des de la coalició indiquen que és "inexistent", i la possibilitat d'equipar dos espais que ara mateix no tenen cap funcionalitat concreta.\nUn dels punts importants que s'han de solventar a Patacona, per a Compromís per Alboraia, és el carril bici del passeig marítim que "s'haura de dotar d'un carril bici com toca, amb bon ferm, amb bona senyalització i intentant tobar la millor solució per a tots: ciclistes, vianants i negocis".\nArtículo anteriorLa Guardia Civil de Puçol interviene en Sagunt 20 kilos y 120 plantas de marihuana\nArtículo siguienteBocairent aposta per la biomasa en el seu projecte de Gestió i Retenció del Talent de la Diputació de València


Noves investigacions proven que Gaddafi va ser executat\nUnes investigacions per part de Human Rights Watch proven que Moammar al-Gaddafi va ser executat, i no pas mort accidentalment. Es basen en testimonis presencials i vídeos de telèfons mòbils.\nRedacció 17/10/2012 - 15.05 Actualitzat 20/10/2012 - 10.02\nImatge d'arxiu de l'expresident Moammar al-Gaddafi\nUnes proves publicades en un informede l'organització Human Rights Watch posen en qüestió la versió oficial difosa per les autoritats líbies sobre la mort de l'expresident Moammar al-Gaddafi. Tot apunta que l'exdictador libi va ser executat i, per tant, la seva mort no va ser accidental.\nLes autoritats de transició de Líbia han argumentat fins al moment que Gaddafi va morir enmig d'un tiroteig quan els rebels intentaven capturar-lo, el 20 d'octubre del 2011. L'episodi va ser gravat amb telèfons mòbils, i amb aquestes proves i alguns testimonis presencials, gairebé un any després, Human Rights Watch ha reconstruït els últims moments del president del país àrab i la seva comitiva.\nD'aquesta investigació, n'ha resultat un informe que assegura que a Gaddafi el van capturar viu, tot i que estava ferit, i el van matar posteriormenta trets, cosa que implica una execució. L'organització observadora dels drets humans afirma també que els rebels no només van assassinar Moammar al-Gaddafi, sinó també 66 membres més del comboi en què el mandatari va ser capturat, a la ciutat de Sirte.


85.792 relats publicats\nÚltim relat publicat el: 23-02-2020\nInici > detall del relat: Nodrir-se'n.\nUn relat de: Misteric\n- 54 Lectures\nLa cuina de les paraules,\nfa el millor menjar pel cos.\nL'art i la menja fan la baula,\nque lliga cor i ment, al món.\nEsdevenir allò que debò érem:\nLlenya i pedrenyal, palla i amor.\nEsclat de la passió, ben nodrida.\nQuè ens fa matèria en transformació.\nFoc de la llar de la vida, fum perpendicular,\na tot horitzó; Ànimes paral·leles que envolten\nel nostre propi centre interior.\nLa vella inocència es va perdre com es perd avui: Pel coneixement desvinculat de l'amor. Per la manca de respecte al misteri.\nLa nova inocencia es aquella aptitut humana que no espera recompensa, que no hi pensa que pugui haver recompensa, que no pensa en ella, que no li fa falta, i que, si n'hi hagues ens distrauria i convertiria la vida en un instrument per aconseguirun fi diferent d'ell mateixa.\nEl no saber viure en la inseguretat -i el risc- demostra falta de maduresa espirituali de profunditat espiritual.\nEls cors purs no sols veuran Déu, sinó que el "veuen", és adir , veuen la realitat, elque és, l'Esser.\nSi una primera temtació seria de voler tornar enrere i recuperar la vella inocència, l'altre temptació fora d'alienar-se de la naturalesa, de creure's superior a ella, el seumonarca absolut. Ambdós extrems ens deshumanitzen.\nL'home es aquest estat intermedi, entre l'esser i el no rés.\nRaimon Panikkar. Mística, plenitud de vida.\nSent-hi al"no-res" tancaràs la porta a tot el que no és Déu, fins i tot marxaràs de tu mateixa i caminaràs en aquella interior soleta`t[...]enuaga't en el no-rés[...]\nSalm (73 , 22). Vulgata.\nLa fosca estava amagada en la fosca. El tot era fluïd i sense forma. Amb aquestes, del buit sorgí l'U pel foc del fervor.\nI de l'u sorgí l'amor. L'amor és la primera llavor de l'anima. La veritat d'això la trobaren els savis en llurs cors: cercant en llurs cors amb prudència els savis trobaren aquest lligam entre el ser i no ser.\nQui coneix en veritat? Qui ens pot dir d'on i com sorgí aquest univers? Els déus són posteriors al seu origen: qui sap doncs d'on ve aquesta creació?\nNomés aquell déu que observa des de el cel superior: no més ell sap d'on ve aquest univers, i si fou creat o no creat.\nNomés ell ho sap, o pot ser no ho sap.\nRig Veda X. 129\nS XIII a.c.\nPot ser si...però com frapan!\nsi Sòcrates no més sabía que no sabia...\nque cony, puc saber jo?\nPerò vull saber.\nNo creure, no...\nSABER! i viure totalment\nEncara que no em pugui valer\n"no més" de la raò.\nNo es pot veure un mitjò, des de dintre .\nni es poden explicar les lletres amb lletres\nla intelèqui del mot "flor"\nens aparta de la pròpia realitat de la seva fragància.\nLa resplandor de la bellesa eterna brilla sobre aquest vast univers i en moments de contemplació podem veure l'Etern en les cosses que passen. Aquesta és la Paraula dels grans vidents espirituals; i tota la poesía, l'art i la bellesa no són més que variacions infinites d'aquesta paraula.\nTraductor a l'Anglés del Bhagavad Gita.\nTrad catalana de Elisabet Abeyà\nEl forat del pany.\nHistòria de ningú, vida de tot.\nSilenci, és música.\nLa vista i la parla.\nMística i lliure pensament.\nRelats d'assaig (11025)\nRelats biogràfics (13884)\nRelats de crítica (5961)\nRelats eròtics (5172)\nRelats històrics (3462)\nRelats d'humor (7576)\nRelats de poesia (45650)\nRelats de política (2314)\nRelats de temàtica social (22155)\nRelats de terror (1737)\nRelats de viatges (6921)